CELEX: C2005/271/38
Language: lt
Date: 2005-10-29 00:00:00
Title: Byla T-300/05 2005 m. liepos 21 d. pareikštas ieškinys — Kipro Respublika prieš Europos Bendrijų Komisiją

29.10.2005   
            
            
               LT
            
            
               Europos Sąjungos oficialusis leidinys
            
            
               C 271/19
            
         2005 m. liepos 21 d. pareikštas ieškinys — Kipro Respublika prieš Europos Bendrijų Komisiją
   
   (Byla T-300/05)
   (2005/C 271/38)
   Proceso kalba: graikų
   Šalys
   
      Ieškovė: Kipro Respublika, atstovaujama Petros Kliridis,
   
      Atsakovė: Europos Bendrijų Komisija
   Ieškovės reikalavimai
   
               —
            
            
               panaikinti Reglamentą Nr. 651/2005 (1);
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ginčijamas reglamentas pakeičia Reglamentą Nr. 60/2004 (2) dėl cukraus sektoriui skirtų pereinamojo laikotarpio priemonių, kurios turi būti patvirtintos dėl naujų valstybių įstojimo į ES. Ieškovė prašo panaikinti šį reglamentą nurodydama pirmiausia, kad Komisija nėra kompetetinga jį priimti. Ieškovė tvirtina, kad pagal 2003 m. Stojimo Akto 41 straipsnį Komisija gali priimti pereinamojo laikotarpio priemones, jei tokios priemonės yra būtinos palengvinti perėjimą nuo esamo režimo naujose valstybėse prie režimo, kuris atsiranda dėl bendros žemės ūkio politikos taikymo. Vis dėlto ieškovė mano, kad Komisija neįrodė, jog priimtos priemonės buvo būtinos, ir todėl nebuvo kompetetinga jų priimti. Ieškovė taip pat tvirtina, kad Stojimo Akto 41 straipsnis aiškiai leidžia priimti tik naujosioms valstybėms palankias priemones. Tačiau ieškovė mano, kad pagal naująjį reglamentą priimtos priemonės nėra palankios naujosioms valstybėms narėms, o priešingai, jas apsunkina.
   Ieškovė taip pat nurodo motyvavimo trūkumą, kadangi nebuvo pakankamai paaiškinta, kokiais motyvais remiantis buvo priimtas ginčijamas reglamentas. Be to, ieškovė nurodo, kad buvo pažeistas proporcingumo principas, kadangi, jos nuomone, Komisija neįrodė, kad buvo būtina priimti bet kokias priemones, nes, bet kuriuo atveju, Komisija galėjo priimti kitas priemones, siekdama išvengti cukraus pertekliaus naujose valstybėse atsiradimo, nenustatydama priemonių, esančių ginčijamame reglamente.
   Be to, ieškovė nurodo, kad ginčijamas reglamentas pažeidžia teisės aktų negaliojimo atgal principą, kadangi jis nustato pareigas, susijusias su cukraus kiekiu, kuris jau buvo nustatytas prieš įsigaliojant šiam reglamentui.
   Galiausiai ieškovė tvirtina, kad Komisija pažeidė vienodo požiūrio ir diskriminacijos draudimo principą, kadangi, kaip nurodo ieškovė, ginčijamas reglamentas skirtingai vertina naujųjų valstybių narių ir senųjų valstybių narių įmones, esant panašioms, jei ne identiškoms, situacijoms.
   
      (1)  2005 m. balandžio 28 d. Komisijos reglamentas (EB) Nr. 651/2005, iš dalies pakeičiantis Reglamentą (EB) Nr. 60/2004 dėl cukraus sektoriui skirtų pereinamojo laikotarpio priemonių, kurios turi būti patvirtintos dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo į ES (OL L 108, 2005 4 29, p. 3).
   
      (2)  OL L 9, 2004 1 15, p. 8.